Voedselwenke vir post-Covid-19-pasiënte(Foto: Verskaf) Volgens die Suid-Afrikaanse Dieetkunde-vereniging (Adsa) is voeding en gesonde eetgewoontes ŉ belangrike deel van die Covid-19-herstelproses en pasiënte behoort nie alleen te sukkel met ŉ onvoldoende inname van voedingstowwe nie. Die koronavirus beïnvloed mense op verskillende maniere: Sommige is asimptomaties; baie het ŉ ligte graad daarvan; party moes in die hospitaal opgeneem word, maar het nie ventilasie nodig nie; terwyl ander weer lang tye in die intensiewesorgeenheid (ISE) deurbring. Daar is mense wat vinnig herstel, maar ŉ aantal ly aan “verlengde-Covid-19” en ervaar simptome wat maande voortduur. Omy Naidoo, een van Adsa se woordvoerders en geregistreerde dieetkundige, wys daarop dat mense wat van Covid-19 herstel steeds gesondheidsprobleme ervaar. “Covid-19-simptome soos verlies aan smaak en reuk kan nog lank aanhou, en hierdie sintuie het ŉ groot invloed op ŉ mens se eetlus,” sê hy. Chroniese moegheid, gewigsverlies, verlies aan spiermassa en algemene swakheid kom ook algemeen voor. Volgens Naidoo is die hoofdoel van herstelvoeding om genoeg voedingstowwe te verskaf wat genesing ondersteun, en daarom is ŉ verlies aan eetlus ŉ uitdaging wat hanteer moet word. Wanneer jy of ŉ familielid tuis aansterk en chroniese verlies van eetlus ervaar is daar verskillende benaderings wat gevolg kan word, verduidelik Naidoo. “Dit kan nodig wees om voedingsaanvullingsdrankies (“nutrition supplement drinks”) te neem as die persoon nie genoeg proteïene en kalorieë per dag kan inneem nie. Voedingsaanvullingsdrankies van goeie gehalte is maklik verteerbaar en bevat ŉ gebalanseerde hoeveelheid proteïene, koolhidrate, vet en nodige mikrovoedingstowwe.” Naidoo het nog ŉ paar algemene voedingswenke vir pasiënte wat tuis aansterk: Volgens Adsa moet post-Covid-19-pasiënte wat ook diabetes het en aan kardiovaskulêre siektes ly spesiale aandag aan hul voedingsgewoontes gee. Andiswa Ngqaka, nog ŉ Adsa-woordvoerder en geregistreerde dieetkundige, deel die volgende raad: Ngqaka deel die volgende raad vir mense wat tuis aansterk ná ŉ verblyf in ISE: Volgens Ngqaka het swanger vroue wat van Covid-19 herstel ook vrae rondom voeding. “Hulle voel angstig en wil so vinnig as moontlik weer gesond word. Swanger vroue wil natuurlik ook seker maak dat hul liggame die ontwikkeling van hul ongebore babas ondersteun terwyl hulle herstel.” Vol gerus dié raad deur Adsa: Hierdie artikel is nie bedoel en moet nie beskou word as mediese advies nie. Raadpleeg altyd jou geneesheer en/of apteker oor die moontlike newe-effekte of interaksie wat medisyne (voorskrif- én oor-die-toonbank-medisyne) met enige aanvullings of voedselprodukte kan hê.